b'\n_START_ARTICLE_\nAbee (meteorit)\n_START_PARAGRAPH_\nMeteorit Abee je meteorit iz skupine enstatitnih hondritov (aubritov). Na zemljo je padel 9. junija 1952 v provinci Alberta v Kanadi._NEWLINE__NEWLINE_Meteorit Abee je najve\xc4\x8dji najdeni meteorit med enstatitnimi hondriti. Na osnovi zgradbe in teksture bi lahko sklepali, da je imel s trki zelo bogato preteklost. Vsebuje zelo malo kisika, v glavnem ga sestavlja kovina ali sulfidi. Tako mo\xc4\x8dno redicirani meteoriti predstavljajo samo okoli 2\xc2\xa0% vseh meteoritov. V njem so na\xc5\xa1li tudi diamante, ki so veliki samo okoli 100 nm in imajo nenavadno obliko. Meteorit je verjetno nastal v okolju protoson\xc4\x8devega diska, ki je imelo malo kisika, pred 4,49 milijardami let. Nekateri trdijo, da je nastal na podro\xc4\x8dju dana\xc5\xa1njega Merkurja, kar pa ni potrjeno. Na splo\xc5\xa1no pa je priznano, da njegov izvor lahko uvrstimo v obdobje pred nastankom Sonca.'